**Ministru kabineta noteikumu projekta “Grozījumi Ministru kabineta 2016. gada 25.oktobra noteikumos Nr. 692 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” īstenošanas noteikumi”“ sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir sekmēt 1.2.1.2.pasākuma “Atbalsts tehnoloģiju pārneses sistēmas pilnveidošanai” īstenošanas efektivitāti, precizējot un uzlabojot regulējuma normas.Plānotais projekta spēkā stāšanās laiks ir 2019.gada jūnijs. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20. panta 6. un 13. punkts un Jaunuzņēmumu darbības atbalsta likuma 7.panta trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016.gada 25.oktobrī tika pieņemti Ministru kabineta noteikumi Nr.692 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” īstenošanas noteikumi”“ (turpmāk – MK noteikumi Nr.692).Ņemot vērā to, ka Eiropas Savienības pētniecības un inovāciju pamatprogrammas “Apvārsnis 2020” apakšprogrammas “Izcilības izplatīšana un dalības paplašināšana” projektu konkursa ietvaros ir apstiprināts projekts “Baltijas Biomateriālu ekselences centrs”, ir nepieciešams nodrošināt 2018.gada 16.oktobra Ministru kabineta sēdes protokola Nr.48 31.§ doto uzdevumu izpildi un nodrošināt nepieciešamo publisko līdzfinansējumu projekta “Baltijas Biomateriālu ekselences centrs” īstenošanai. Līdz ar to, Ekonomikas ministrijai atbilstoši protokola 5.3.apakšpunktam nepieciešams samazināt 1.2.1.2.pasākuma “Atbalsts tehnoloģiju pārneses sistēmas pilnveidošanai” ietvaros noteikto Eiropas Reģionālā attīstības fonda (ERAF) snieguma rezerves finansējumu par 4 489 000 euro.ERAF snieguma rezerves finansējums 4 489 000 EUR apmērā tiek pārdalīts uz Darbības programmas “Izaugsme un nodarbinātība” 1.1.1.specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.4. pasākumu „P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana”. Rezultātā samazinās 1.2.1.2. pasākuma „Atbalsts tehnoloģiju pārneses sistēmas pilnveidošanai” īstenošanai pieejamais plānotais kopējais attiecināmais finansējums un kopējais ERAF finansējums. Līdz ar to, mainās arī Darbības programmas “Izaugsme un nodarbinātība” noteiktais finansējuma sadalījums pa intervences kodiem:* 62.intervences kods (Tehnoloģiju pārnese un augstskolu uz uzņēmumu sadarbība) 22 208 140 *euro* apmērā;
* 64.intervences kods (Pētniecības un inovācijas procesi MVU) 7 802 860 *euro* apmērā.

Ņemot vērā to, ka tiek veiktas izmaiņas 1.2.1.2.pasākuma “Atbalsts tehnoloģiju pārneses sistēmas pilnveidošanai” kopējā finansējumā, nepieciešams veikt attiecīgus grozījumus Darbības programmā, lai precizētu finansējuma sadalījumu pa intervences kodiem.Snieguma rezerves finansējuma samazinājums neietekmēs MK noteikumu Nr.692 8.pantā noteikto iznākuma rādītāju sasniegšanu, ja Ekonomikas ministrija saņems atlikušo snieguma rezerves atlikumu pilnā apmērā – ERAF finansējumu 12 761 000 *euro* un valsts budžeta līdzfinansējumu 3 044 117 *euro.*MK noteikumu Nr.692 17.1.7.apakšpunkts paredz, ka Latvijas Investīciju un attīstības aģentūra (turpmāk – LIAA) nodrošina inovāciju vaučeru atbalsta pakalpojumu sīkajiem (mikro), mazajiem, vidējiem un lielajiem komersantiem. Savukārt MK noteikumu Nr.692 18.1.apakšpunktā, kur uzskaitītas šo noteikumu 17.1.apakšpunktā minēto atbalstāmo darbību īstenošanas izmaksas, nav norādīts, ka darbības īstenošanas izmaksas, kas rodas LIAA, veicot vaučeru apmaksu, ir attiecināmas. Lai izvairītos no izmaksu neattiecināšanas riska, nepieciešams precizēt regulējuma normu, proti, vaučers pakalpojuma sniedzējam garantē, ka pēc tā pieprasījuma LIAA atbalsta saņēmējam piešķirtā atbalsta apmērā segs izmaksas, kas tam radušās, sniedzot pakalpojumu atbalsta saņēmējam. Pēc pakalpojuma sniegšanas, pakalpojuma sniedzējs vēršas pie LIAA ar pieprasījumu apmaksāt no atbalsta saņēmēja saņemto vaučeru. LIAA izvērtē saņemto vaučera apmaksas pieprasījumu, un ja konstatē, ka ir ievērotas normatīvajos aktos atrunātās prasības, tā veic izmaksu pakalpojumu sniedzējam, kas arī ir minētas darbības īstenošanas izmaksas.Lai sekmīgi pieteiktos un īstenotu komercializācijas projektu, pētniecības organizācijām nepieciešams uzrādīt iepriekš veikto pētījumu rezultātus. Ne visos gadījumos šo iepriekš veikto pētījumu rezultātu intelektuālais īpašums ir nostiprināts, proti, pētniecības organizācijām trūkst līdzekļu iepriekš veikto pētījumu intelektuālā īpašuma nostiprināšanai. Lai veicinātu atbalstam pieteikties komercializācijas projektus ar augstāku tehnoloģijas attīstības līmeni, MK noteikumu Nr.692 29.1 punktā (jaunajā redakcijā) paredzēts ieviest atsevišķu atbalsta pakalpojumu – intelektuālā īpašuma nostiprināšana, proti, pētniecības organizācijas var pieteikties atbalstam līdz 25 000 *euro* ar maksimālo atbalsta intensitāti 90% apmērā. Tā kā līdzšinējā LIAA iekšējā kārtība neregulē intelektuālā īpašuma nostiprināšanas jautājumu kā atsevišķu atbalsta aktivitāti, nepieciešams izstrādāt jaunu atsevišķu kārtību, kas sekmētu pētniecības organizāciju izpratni un novērstu pārpratumus saistībā ar komercializācijas projektu īstenošanu. LIAA iekšējā kārtība definēs kritērijus atbalsta pakalpojuma saņemšanai.Esošā MK noteikumu Nr.692 35.3. apakšpunkta redakcija paredz komercializācijas piedāvājuma sagatavošanu, tai skaitā ekspertu piesaisti piedāvājuma virzīšanai tirgū. Turklāt, MK noteikumu Nr. 692 36.10. apakšpunkts noteic, ka attiecināmajās izmaksās ietilpst atlīdzības izmaksas tikai vadības personālam. Līdz ar to, būtiski nodrošināt, ka MK noteikumu Nr.692 35.punktā minētajās komercializācijas aktivitātēs var iesaistīties ne tikai projekta vadības personāls, bet arī projekta īstenošanas personāls, jo komercializācijas piedāvājuma sagatavošanā svarīga ir ne tikai ārējo ekspertu iesaiste, bet arī pētnieciskās organizācijas personāls. Lai nodrošinātu tiesību normu konsekvenci ar citām komercializācijas projekta attiecināmajām darbībām, kā piemēram, komercializācijas stratēģijas izstrādei un tehniski ekonomiskās priekšizpētes izstrādei, kas attiecīgi paredz, ka šīs aktivitātes var veikt pētniecības organizācijas projekta īstenošanas personāls un tā izmaksas ir attiecināmas, nepieciešams veikt tehniskus precizējumus un papildināt MK noteikumus Nr.692 ar attiecīgām attiecināmo izmaksu kategorijām. Tādējādi, MK noteikumi jāpapildina ar projekta īstenošanas personāla atlīdzības izmaksām un netiešajām izmaksām saskaņā ar vienoto izmaksu likmi 15% apmērā.MK noteikumu Nr.692 45.4.apakšpunkts (pašreizējā redakcijā) paredz, ka atbalsts šo noteikumu 41.7.apakšpunktā minētajai darbībai ir attiecināms, ievērojot prasību, ka piesaistītais darbinieks nav tiešās pārvaldes iestādes vai pastarpinātās pārvaldes iestādes darbinieks.Savukārt Jaunuzņēmumu darbības atbalsta likuma (turpmāk – Likums) 11.panta pirmās daļas 1.punkta c) apakšpunktā noteikts, ka jaunuzņēmums nav tiesīgs pieteikties uz šā likuma [6.](https://likumi.lv/ta/id/287272#p6)un [7. pantā](https://likumi.lv/ta/id/287272#p7) minētajām atbalsta programmām par darba ņēmēju, kurš atbalsta periodā vienlaikus ir tiešās valsts pārvaldes vai pašvaldības iestādes darbinieks.Atbilstoši Valsts pārvaldes iekārtas likumā noteiktajam pie pastarpinātās pārvaldes iestādēm ir pieskaitāmas arī pašvaldību iestādes, taču jāatzīmē, ka atbilstoši minētajam likumam pastarpinātā pārvalde neaprobežojas tikai un vienīgi ar pašvaldībām, pastarpinātajā pārvaldē ietilpst arī citas atvasinātas publiskas personas, piemēram, valsts augstskolas. Līdz ar to atbilstoši MK noteikumu Nr.692 45.4. apakšpunktam atbalstu nevar saņemt jaunuzņēmums, kura darbinieks ir nodarbināts, piemēram, augstskolā, savukārt Likums šādu ierobežojumu neparedz, tādējādi MK noteikumos Nr.692 ir noteiktas stingrākas prasības nekā Likumā.Tādējādi, lai novērstu pretrunas starp Likumu un MK noteikumiem Nr.692, nepieciešams precizēt MK noteikumu Nr.692 45.4.apakšpunktu.MK noteikumu Nr.692 46.punkts (pašreizējā redakcijā) paredz nosacījumus pētniecības organizācijām, kas ir tiesīgas nodrošināt MK noteikumu 41.1., 41.2., 41.3., 41.4. un 41.8.apakšpunktā minētās darbības. Inovācijas vaučeru atbalsta pakalpojuma īstenošanas prakse liecina par to, ka minētā MK noteikumu Nr.692 46.2.apakšpunkta piemērošana rada komersantam neskaidrību un vienlaikus interpretācijas iespējas normas piemērošanai. Lai regulējumu padarītu skaidrāku un uztveramāku, nepieciešams nepārprotami definēt, ka atbalsta saņēmējam ir iespēja izvēlēties Latvijā, citā Eiropas Savienība (ES) dalībvalstī, Eiropas Ekonomikas zonas (EEZ) valstī vai Šveices Konfederācijā reģistrētu pētniecības organizāciju (publisku vai privātu). Līdz ar to tiek precizēts MK noteikumu Nr.692 46.2.apakšpunkts un vienlaikus tiek nodrošināts, ka nav ierobežotas komersanta tiesības brīvi izvēlēties pakalpojuma sniedzēju.MK noteikumu Nr.692 52.1.apakšpunkts (pašreizējā redakcijā) paredz, ka maksimālais īstenošanas laiks MK noteikumu Nr.692 41.punktā minētajām darbībām inovāciju vaučera atbalsta pakalpojuma nodrošināšanai komersantam ir 12 mēneši no dienas, kad pieņemts lēmums par atbalsta piešķiršanu, bet ne ilgāk kā līdz 2022.gada 30.jūnijam.Komersanti vairākkārtīgi vērsuši LIAA uzmanību uz apstākli, ka administratīvās procedūras (piemēram iepirkuma veikšana) apgrūtina kvalitatīvu projekta mērķa sasniegšanu, jo to ietekmē tiek samazināts projektā paredzēto darbību īstenošanas laiks.Respektīvi, lai uzsāktu inovāciju vaučeru atbalstāmo darbību īstenošanu, komersantam pēc lēmuma par atbalsta piešķiršanu jānoslēdz līgums ar LIAA par atbalsta saņemšanas nosacījumiem, jāizvēlas pakalpojuma sniedzējs un jānoslēdz ar to līgums par attiecīgā pakalpojuma sniegšanu. Ja komersantam kopējā pakalpojuma summa ir 70 000 *euro* vai lielāka, tad, izvēloties pakalpojuma sniedzēju, komersantam ir jāņem vērā arī Ministru kabineta 2017.gada 28.februāra noteikumu Nr.104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” (turpmāk – MK noteikumi Nr.104) IV nodaļā noteiktā līguma slēgšanas tiesību piešķiršanas kārtība. Līdz ar to, ja komersantam jāpiemēro MK noteikumu Nr.104 normas, tad faktiskais atbalstāmo darbību īstenošanas periods būs krietni īsāks nekā 12 mēneši, kas attiecīgi nav pietiekami, lai sekmīgi pabeigtu īstenot atbalstāmās darbības.Turklāt atbilstoši Administratīvā procesa likuma 70.panta pirmajai daļai, ja ārējā normatīvajā aktā vai pašā administratīvajā aktā nav noteikts citādi, administratīvais akts stājas spēkā ar brīdi, kad tas paziņots adresātam. Atbilstoši Paziņošanas likuma 8.panta trešajai daļai dokuments, kas paziņots kā ierakstīts pasta sūtījums, uzskatāms par paziņotu septītajā dienā pēc tā nodošanas pastā. Tādējādi lēmuma par vaučeru atbalsta piešķiršanu spēkā stāšanās datums atšķiras no lēmuma pieņemšanas datuma un rodas situācija, kad darbību īstenošanas termiņš tiek skaitīts no dienas, pirms lēmums stājies spēkā un atbalsta saņēmējs par to vispār uzzinājis.Lai nodrošinātu MK noteikumu Nr.692 normu harmonizāciju ar citiem saistītajiem horizontālajiem tiesību aktiem, nepieciešams precizēt MK noteikumu Nr.692 52.1.apakšpunktā norādīto normu attiecībā uz brīdi, no kura komersantam tiek skaitīts projekta darbību īstenošanas termiņš. Turklāt, MK noteikumu Nr.692 jaunā redakcija tiks piemērota arī jau tiem komersantiem, kuri ir noslēguši atbalsta līgumu. LIAA veiks grozījumus noslēgtajos atbalsta līgumos pēc atbalsta saņēmēja pieprasījuma.Savukārt MK noteikumu Nr.692 41.7. apakšpunktā minētajai darbībai tiek piemērots izņēmums, jo attiecīgās darbības uzsākšanai (darbinieku pieņemšanai) nav jāveic papildus darbība - iepirkumu procedūras veikšana.Ekonomikas ministrija kā atbildīgā iestāde ir izstrādājusi metodikas projektu “Vienreizējā maksājuma piemērošanas metodika tehniski ekonomiskās priekšizzpētes izstrādei dalībai Eiropas Savienības pētniecības un inovācijas pamatprogrammas “Apvārsnis 2020” apakšprogrammā “Mazo un vidējo komersantu instruments” darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” ietvaros”. Līdz ar to tiek precizētas arī MK noteikumu Nr.692 normas saistībā ar iespēju komersantam saņemt vienreizējo maksājumu par tehniski ekonomiskās priekšizpētes izstrādi atbilstoši ar vadošo iestādi saskaņotajai vienreizējai maksājuma metodikai. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija un Latvijas Investīciju un attīstības aģentūra. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pētniecības organizācijas, kuras ir Izglītības un zinātnes ministrijas Zinātnisko institūciju reģistrā reģistrētas augstskolas, kas ir atvasinātas publiskas personas, šo augstskolu aģentūras un augstskolu struktūrvienības, kā arī zinātniskie institūti, kas ir atvasinātas publiskas personas; mikro, mazie, vidējie komersanti, tai skaitā jaunuzņēmumi un lielie komersanti. |
| 2. | Tiesiskā regulējuma ietekme uz tautsaimniecību un administratīvo slogu | Tiesību akta projekta tiesiskais regulējums radīs pozitīvu ietekmi uz uzņēmējdarbības vidi un mikro, mazajiem un vidējiem komersantiem, nodrošinot labvēlīgus nosacījumus konkurences paaugstināšanai, inovāciju apjoma pieaugumam un ilgtermiņa ekonomiskās efektivitātes pieaugumam. Projekta tiesiskais regulējums nerada tiešu ietekmi uz vidi, cilvēka veselību un nevalstiskajām organizācijām (NVO). |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2014. gada 17. decembra Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu.Komisijas 2013. gada 18. decembra Regula (EK) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2014. gada 17. decembra Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu.Komisijas 2013. gada 18. decembra Regula (EK) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.651/2014 18.pants un 28.pants | Noteikumu projekta 13.punkts | Ieviests pilnībā. | Stingrākas prasības neparedz |
| Vispārēja atsauce uz Regulu Nr. 1407/2013 | Noteikumu projekta 12.punkts | Ieviests pilnībā. | Stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām Ekonomikas ministrijas tās tīmekļa vietnē publicē informāciju par projektu un tā virzību. |
| 2. | Sabiedrības līdzdalība projekta izstrādē | Projekts 2019.gada 12.martā ievietots Ekonomikas ministrijas tīmekļa vietnē:<https://www.em.gov.lv/lv/par_ministriju/sabiedribas_lidzdaliba/diskusiju_dokumenti/es_fondu_politika/>  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija kā atbildīgā iestāde, Latvijas Investīciju un attīstības aģentūra kā projekta īstenotājs un Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija.Projekts tiks realizēts esošo cilvēkresursu ietvaros. |
| 3. | Cita informācija | Nav |

Ekonomikas ministrs R.Nemiro

Vīza:

Valsts sekretārs Ē.Eglītis

Rubika, 67013022

Iveta.Rubika@em.gov.lv